చింతలపాటి వర ప్రసాద మూర్తి రాజు
గాంధేయవాది అయిన వీరు చిననిండ్రకొలనులో గాంధీజీ స్మారక భవనాన్ని నిర్మించారు. 1964 లో ఫిన్ లాండ్ ప్రపంచ శాంతి మహాసభలకు భారత ప్రతినిధిగా వెళ్ళారు. 1971 లో మార్కెటింగ్ శాఖామాత్యులుగా, 1972 లో దేవాదాయ శాఖామంత్రిగా, దేశీయ వైద్య శాఖా మంత్రిగా సేవలందించారు. సుప్రసిద్ధ చరిత్రకారుడైన శ్రీ బుద్ధరాజు వరహాలరాజు గారు తన 'శ్రీ ఆంధ్ర క్షత్రియ వంశ రత్నాకరము' లో ఈయన గురించి వ్యాసము రచించారు. ఈయన 2012 నవంబరులో కాలం చేశారు.
చిత్తలూరు వీరస్వామి
చిత్తలూరు వీరస్వామి (1929- 2015) ప్రముఖ కమ్యూనిస్ట్ నాయకుడు , తెలంగాణా సాయుధ పోరాట యోధుడు చిత్తలూరు వీరస్వామి తెలంగాణా సాయుధ పోరాటం లో బి. యన్ రెడ్డి. మల్లు స్వరాజ్యం , నల్లా నరసింహుల తో కలిసి పోరాటం చేశారు. రావి నారాయణ రెడ్డికి అత్యంత సన్నిహితుడిగా ,అంతరంగికుడిగా వ్యవహరించిన వీరాస్వామి గెరిల్లా యుద్ధతంత్రంలో గోప్పయోదుడిగా పేరుగాంచారు. .85 యేండ్ల కమ్యూనిస్టు యోధుడు పంతులు నల్లగొండ జిల్లా వర్థన్నపేటకు చెందిన చిత్తలూరు వీరస్వామి నిజాం విధించిన వురిశిక్ష నుండి నల్లా నరసింహులు , నంద్యాల నరసింహ రెడ్డి లను తప్పించే దాడిని(popularly known as 'great escape') లీడ్ చేసారు. చివరికి వాళ్ళను ఉరిశిక్ష నుండి తప్పించ గలిగారు .దానితో తనకు జైలు శిక్ష పడింది .. సత్ప్రవర్తన వల్ల ముందే విడుదల య్యాడు. ఆయనకు భార్యా, నలుగురు కుమారులు, ముగ్గురు కుమార్తెలు వున్నారు. అణువణువునా దేశభక్తిని రంగరించుకున్న ఆయన తన బిడ్డలకు దేశభక్తులైన సుభాష్, భగత్,యుగంధర్,చంద్రశేఖర్ ల పేర్లు పెట్టుకున్నారు.